Santarenas (Portugalija)

Santarenas () – miestas vakarų Portugalijoje, Vakarų ir Težo slėnio regione, Težo upės dešiniajame krante, 65 km į šiaurės rytus nuo Lisabonos. Apskrities centras. Greta miesto eina Lisabonos-Porto greitkelis ir geležinkelis, taip pat keliai į Kaldašą, Montemor o Novą.

Santarenas žymus savo turtingu gotikos paveldu. Yra XV a. miesto bokštas, pilies liekanos, daug XIII–XVII a. bažnyčių, konventų, XVII a. koplyčia.

 Istorija 

138 m. pr. m. e. romėnai dabartinio Santareno vietoje įkūrė Skalabio () miestą. I a. tai buvo vienas svarbiausių Luzitanijos miestų. Vėliau miestą užėmė alanai ir vandalai, tuomet jis vadintas Sancta Irene. Nuo VIII a. miestas valdytas arabų ir vadintas Šantarinu. 1147 m. Santareną užėmė portugalai, vadovaujami Alfonso I.

 Savivaldybė 
Santareno savivaldybė užima 560,2 km² plotą, 2011 m. gyveno 62 200 gyventojų. Be Santareno miesto kitos svarbesnės jos gyvenvietės: Vale de Santarenas, Amiaiš de Baišas, Alkanjoinšas, Pernešas, Vale de Figeira, Povoa da Izenta, Grainjas, Tremešas.Santarém, citypopulation.de

 Galerija 

 Šaltiniai 

Kategorija:Portugalijos miestai